DOD บวก 3 วันพุ่ง 19% ทำ “นิวไฮ” รอบ 3 เดือน คาดเก็งกำไรระยะสั้นหลังราคาลงลึก
DOD บวก 3 วันพุ่ง 19% ทำ "นิวไฮ" รอบ 3 เดือน คาดเก็งกำไรระยะสั้นหลังราคาลงลึก
DOD บวก 3 วันพุ่ง 19% ทำ "นิวไฮ" รอบ 3 เดือน คาดเก็งกำไรระยะสั้นหลังราคาลงลึก
6 ก.พ. 2563

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ปิดตลาดวันนี้ที่ระดับ 8.90 บาท บวก 1.25 บาท หรือ 16.34% สูงสุดที่ระดับ 8.90 บาท ต่ำสุดที่ระดับ 7.65 บาท ด้วยมูลค่าการซื้อขาย 86.67 ล้านบาท

โดยราคาหุ้น DOD ปรับตัวขึ้นมาต่อเนื่องเป็นวันที่ 3 นับตั้งแต่ราคาหุ้นปิดที่ระดับ 7.50 บาท เมื่อวันที่ 3 ก.พ.63 คิดเป็นการปรับตัวขึ้นมา 1.40 บาท หรือ 19% และทำจุดสูงสุดในรอบ 3 เดือน นับตั้งแต่ราคาปิดที่ระดับ 9.45 บาท เมื่อวันที่ 8 พ.ย. 62
ทั้งนี้คาดว่าเป็นการเข้าเก็งกำไรช่วงสั้นหลังราคาปรับตัวลดลงในช่วงที่ผ่านมา
อนึ่ง เมื่อเวลา 16.40 น. พบมีรายการซื้อขายหุ้นผ่านระบบการซื้อขายตลาดหลักทรัพย์บนกระดานรายใหญ่ (Big Lot Board) ของ DOD จำนวน 5 ล้านหุ้น ราคาเฉลี่ย 7 บาท